open-index/open-wikipedia-markdown huggingface dataset:
Բորիս Գավրիլով

**Բորիս Գավրիլով** (), լեռնահրեական գրող, թաթական (լեռնահրեական) լեզվի առաջին դպրոցի ստեղծողը և առաջին ուսուցիչը։ Նա  թաթերենի քերականության, դասագրքերի և թաթական լեզվի բառարանի հեղինակն է։

## Կենսագրություն
Ծնվել է վարձու բանվորի ընտանիքում։ 1915 թվականից սովորել է Շուլու եշիվայում։ Մեծացել է ռուսների միջավայրում և լավ գիտեր ռուսերեն։ 1917 թվականից հետո սովորել է ռուսական դպրոցում։

1926 թվականին ընդունվել է Արդյունաբերական համալսարանի աշխատավորության ֆակուլտետ (Լենինգրադ, այժմ՝ Սանկտ Պետերբուրգ)։ Սակայն մի քանի ամիս անց հեռացվում է անանուն նամակների պատճառով, որտեղ ասվում է, որ նա կուլակի երեխա է։ Վերադառնալով Դերբենտ, նա փոխել է իր ազգանունը և դարձել Գավրիլով (իր հոր անունով)։

1927 թվականի գարնանը նա տեղափոխվել է Մաջալիս (Կայտագսկի շրջան), որտեղ նա ստեղծել է թաթական դպրոց։ 1927 թվականի օգոստոսից Գավրիլովը և իր կինը՝ Օլգան, որը մանկավարժական համալսարանի ուսանողուհի էր,  ուսուցանում էր այդ դպրոցում։ Նա կազմեց ուսուցողական ծրագիր, բառարան և դասագիրք թաթերեն (լեռնահրեաերեն) լեզվով։

1930 թվականին տեղափոխվել է Դերբենտ՝ Արոն Էրլիչի անվան նոր թաթական (լեռնահրեական) դպրոց։ Դպրոցում աշխատելուց հետո, նա ավարտել է Դերբենտի մանկավարժական տեխնիկումը։ 1930-ական թվականներին նա գրել է թաթերեն (լեռնահրեական) լեզվի քերականությունը, հնչյունաբանությունը և ձևաբանությունը, որոնք հրատարակվել են 1940-1941 թվականներին։ 1930 թվականից եղել է «Захметкеш» առաջին թերթի թղթակիցը։

Հայրենական Մեծ պատերազմի առաջին օրերից նա կամավոր մեկնել է ռազմաճակատ։ 1946 թվականի վերջին նա զորացվում է և վերադառնում Դերբենտ։

Մինչեւ 1947 թվականը աշխատել է որպես Կագանովիչի անվան թաթական դպրոցի տնօրեն։ Հետագայում նա տարբեր վարչական պաշտոններ է զբաղեցրել։ 1989 թվականին, ազգային դպրոցների վերածննդից հետո, նա հրատարակեց թաթական «Այբբենարանը» առաջին դասարանցիների համար, որը հրատարակվեց 1990 թվականին։ Հեղինակել է նաև «թաթ-ռուսերեն, ռուս-թաթերեն բառարանը»։

### Ընտանիք
* Հայր - Գավրիիլ Երմիյաև, ծնունդով Կուբայից (Ադրբեջան)
* Որդի - Միխայիլ, մանկավարժ, լրագրող, «Ватан» և «Кавказская газета» թերթերի գլխավոր խմբագիր, բանաստեղծ։
*Թոռը՝ Սեմյոն, բանաստեղծ։

## Ստեղծագործություն
Առաջին բանաստեղծությունները տպագրվել են «Захметкеш» («Труженик») թերթում 1920-ականների վերջին։ 1930-ականների վերջին նա հավաքեց Կայտագսկի շրջանի թաթական ժողովրդական բանահյուսությունը։

Նա Մաջալիսում հարմոնահար Յակուբի պատմածից գրի է առել «Հեյդար և Մարալ» պոեմը և կատարել դրա մշակումը։ 1938 թվականից սկսած, պայմանավորված Դաղստանի ժողովուրդների գրի փոխարինմանը կիրիլիցայի, նախապատրաստել է և հրատարակել է «Այբբենարան», «Թաթական լեզվի քերականություն» և «Թաթական լեզվի ուղագրական բառարան»։

Հետպատերազմյան տարիներին թաթական «Ватан Советиму» («Մեր սովետական հայրենիք») ալմանախում հրատարակեց բանաստեղծություններ, պատմություններ, պիեսներ և թարգմանություններ։ Նա հրատարակեց բանաստեղծությունների երեք ժողովածուներ՝ 1980 թվականին՝ «Թաթական լեռնահրեական անթոլոգիապոեզիայի»։

### Ընտրյալ ստեղծագործություններ
*Փերի Խանում - (դրամա, 1932) 1938 թվականին բեմադրվել է Թաթական պետական թատրոնում (Դերբենտ), խաղացանկում է 1990 թվականից։

## Ծանոթագրություններ

Կատեգորիա:20-րդ դարի ռուս բանաստեղծներ
Կատեգորիա:Բանաստեղծներ այբբենական կարգով
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային թարգմանիչներ
Պրոթեոլիզ

**Պրոթեոլիզ**, սպիտակուցի հիդրոլիզի գործընթացը, որն իրականանում է կատալիզացված ֆերմենտների, պեպտիդհիդրոլազների և պրոտեազների օգնությամբ։

## Նշանակություն
Պրոթեոլիզը օրգանիզմում մասնակցում է մի շարք կարևոր գործընթացների․
* Բարակ աղիքում, ստամոքսում, սպիտակուցի բաժանումը մինչև ամինաթթու մարսողական ֆերմենտների օգնությամբ,
* Նյութափոխանակության ընթացքում օրգանիզմի սեփական սպիտակուցների քայքայմանը,
* Հորմոնների, ֆերմենտների, կենսաբանորեն ակտիվ պեպտիդների և ոչ ակտիվների ձևավորմանը,
* Բույսերում պրոթեոլիզը մասնակցում է պաշարային սպիտակուցների նյութափոխանակությանը։

## Պրոթեոլիզի տեսակներ
Պրոթեոլետիկ ֆերմենտները կարող են բաժանվել երկու կատեգորիայի․
* ***օրգանական պրոթեոլիզի*** ժամանակ պրոթեոլիզը քայքայում սպիտակուցի մեկ կամ մի քանի պեպտիդային կապեր , որը բերում է սպիտակուցի ֆունկցիոնալ կարգավիճակի փոփոխությանը։ Օրինակ ֆերմենտները դառնում են ակտիվ, իսկ պրոհորմոնները վերածվում են հորմոնների։
* ***անօրգանական կամ ընդհանուր պրոթեոլիզի*** ժամանակ սպիտակուցները քայքայվում են մինչև ամինաթթվային մակարդակ։

## Պրոթեազների դասակարգում
Ըստ սուբստրատի մոլեկուլի ազդման տեղամասի՝ պրոտեոլիտիկ ֆերմենտները բաժանվում են էնդոպեպտիդազների և էկզոպեպտիդազների․

* էնդոպեպտիդազները կամ պրոթեազները պեպտիդային շղթայում քայքայում են պեպտիդային կապերը։ Նրանք հայտնաբերում և միացնում են սուբստրատի կարճ պեպտիդային հաջորդականությունները և հարաբերականորեն հիդրոլիզացնում են որոշակի ամինաթթվային մնացորդների կապեր։
* էկզոպեպտիդազը հիդրոլիզում են պետպիդային շղթայի վերջը․ N-վերջնամասից՝ ամինոպեպտիդազները, իսկ C-վերջնամասից կարբօքսիպեպտիդազները։ Դիպեպտիդազները քայքայում են միայն դիպեպտիդներ։

Պրոթեազները դասակարգվում են իրենց մեխանիզմի տեսակով որպես կատալիզ։ Կենսաքիմիայի և մոլեկուլային կենսաբանության միջազգային միությունը (International Union of Biochemistry and Molecular Biology) առաձնացնում է մի քանի պրոթեազների տեսակներ ներառած․
* Սերինային պրոթեազներ,
* Ասպարագինային պրոթեազներ,
* Ցիստինային պրոթեազներ,
* Երկաթապրոթեազներ։

## Սահմանափակ պրոթեոլիզ
Օրգանական պրոթեոլիզը քայքայման գործընթաց է, որի ժամանակ սպիտակուցի մոլեկուլի մեկ կամ մի քանի պեպտիդային շղթաներ քայքայվում են պրոթեազ ֆերմենտների շնորհիվ։ Սահմանափակ պրոթեոլիզը կարգավորման հետտրանսլացիոն ձևափախության ձև է։ Սահմանափակ պրոթեոլիզը կարող է ձևափոխել սպիտակուցի ֆունկցիոնալ ակտվիթյան, ուրիշ սպիտակուցների հետ փոխազդելու հատկությունները։

### Սահմանափակ պրոթեոլիզի օրինակներ
Սահմնափակ պրոթեոլիզը կարող է օգտագործվել բջջի կողմից տարբեր նպատակների համար․
* N և C վերջնամասային ազդանշանային հաւորդականությւնների քայքայում, սպիտակուցի միջջբջային շարժման ժամանակ, 
* նորմալ չզարգացած սպիտակուցի օժանդակ պոլիպեպտիդային շղթայի հեռացում, որը օգնում է ձևավորել ճիշտ երրորդային կառուցվածք (օրինակ՝ նորմալ չզարգացած ինսուլինի C-պեպտիդ),
* նախորդ ֆերմենտների ակտիվացման համար(մարսողական ֆերմենտների, արյան մակարդման պրոթեազների)
* սպիտակուցի տեղայնացման համար (որոշ ցիտոպլազմային սպիտակուցներ տեղափոխվում են բջջակորիզ օրգանական պրոթեոլիզի հետո․ SREBP, NF-kB, YB-1),
* նախորդ սպիտակուցից ֆիզիոլոգիապես ակտիվ ֆերմենտների ստացման համար(պրոոպիոմելանոկորտինի քայքայումը, որի ժամանակ առաջանում է էնդորֆին, ադրենոկորտիկոտրոպ հորմոն և ուրիշ ակտիվ ֆերմենտների ստացում)։

## Ծանոթագրություններ

Կատեգորիա:Կատաբոլիզմ
Կատեգորիա:Հետտրանսլացիոն մոդիֆիկացիա
Սիմոնետա Սոմարուգա

**Սիմոնետա Սոմարուգա** (, ), շվեյցարացի սոցիալ-դեմոկրատական քաղաքական գործիչ, Շվեյցարիայի Դաշնային խորհրդի անդամ, 2010 թվականի նոյեմբերի 1-ից Արդարադատության և ոստիկանության դեպարտամենտի ղեկավար։ 2014 թվականին ընտրվել է Շվեյցարիայի փոխնախագահ։ Հաջորդ տարի ընտրվել և կատարել է Շվեյցարիայի նախագահի պարտականությունները։ Նրա օրոք Շվեյցարիան եղել է Համաշխարհային տնտեսական ֆորումի արդյունավետ կառավարման վարկանշային տասնյակում։

## Վաղ կյանք
Սիմոնետան երկու եղբայրների ու քրոջ հետ մեծացել է Սինսում (Արգաու կանտոն)։ Իմենզեեում միջնակարգ դպրոցն ավարտելուց հետո որպես դաշնակահարուհի նախապատրաստվել է Լյուցեռնում, Կալիֆոռնիայում և Հռոմում։ 1988-1991 թվականներին Ֆրիբուրի համալսարանում սովորել է անգլերեն և ռոմանագիտություն։

## Կարիերա
Սիմոնետա Սոմարուգայի քաղաքական կարիերայի մեկնարկը եղել է 1993-1999 թվականներին Շվեյցարական սպառողների պաշտպանության հիմնադրամի (Stiftung für Konsumentenschutz) նախագահի աշխատանքը։ 2003 թվականին դարձել է Սպառողների իրավունքների պաշտպանության բարեգործական հիմնադրամի (Swissaid) նախագահ։

Սոմարուգայի քաղաքական գործունեությունն սկսվել է 1981-1990 թվականներին սոցիալ-դեմոկրատներին Բեռնի Մեծ խորհրդում ներկայացնելով։ 1998-2005 թվականներին Կյոնիցի մունիցիպալ խորհրդում գլխավորել է Հրդեհային պահպանության և քաղաքացիական պաշտպանության դեպարտամենտը։ 1999-2003 թվականներին եղել է Ազգային խորհրդի, իսկ 2003-2010 թվականներին՝ Կանտոնների խորհրդի անդամ։

2010 թվականի սեպտեմբերի 22-ին Մորից Լոյենբերգերի փոխարեն ընտրվել է Դաշնային խորհրդի (Շվեյցարիայի կառավարություն) անդամ, որտեղ ղեկավարել է Արդարադատության և ոստիկանության դեպարտամենտը։ 2013 թվականի վերջին ընտրվել է Շվեյցարիայի՝ 2014 թվականի փոխնախագահ։ Այդ պարտականությանն անցել  է հունվարի 1-ին։ 2014 թվականի վերջին ընտրվել է Շվեյցարիայի՝ 2015 թվականի նախագահ։

## Ընտանիք
Սիմոնետտա Սոմարուգան ամուսնացած է գրող Լուկաս Հարտմանի հետ։ Նա Կարմիր խաչի միջազգային կոմիտեի նախկին նախագահ Կոռնելիո Սոմարուգայի հեռավոր ազգականն է։

## Ծանոթագրություններ

## Արտաքին հղումներ
* Պրոֆիլը Դաշնության ժողովի կայքում 
* Կենսագրությունը Դաշնային խորհրդի կայքում  

Կատեգորիա:Պետության կին ղեկավարներ
Կատեգորիա:Շվեյցարիայի նախագահներ
Կատեգորիա:Շվեյցարիայի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:20-րդ դարի կին քաղաքական գործիչներ
Կատեգորիա:Արդարադատության կին նախարարներ
Ջրհորից դուրս եկող ճշմարտությունը

**Ջրհորից դուրս եկող ճշմարտությունը** (), նաև «**Մտրակով զինված ճշմարտությունը դուրս է գալիս ջրհորից, որ պատժի մարդկությանը**» () կամ պարզապես «**Ճշմարտություն**» (), ֆրանսիացի նկարիչ Ժան Լեոն Ժերոմի 1896 թվականին ստեղծած նկարն է։ Գտնվում է Ֆրանսիայի Օվերեն քաղաքի Աննա դե Բոժյոյի թանգարանում։

## Հեղինակ
200px|մինի|ձախից|Ժան Լեոն Ժերոմ, ինքնադիմանկար, 1886 թվական
Ֆրանսիացի գեղանկարիչ Ժան Լեոն Ժերոմը (1824—1904) սովորել է հայտնի նկարիչներ Պոլ Դելարոշի և Մարկ Գաբրիել Շարլ Գլեյրի մոտ։ Նրանք ապագա նկարչի մոտ սերմանել են ճանապարհորդելու, տարբեր ազգերի սովորություններ ուսումնասիրելու կիրք, և հատկապես Արևելքի առանձնահատուկ սեր։ Ժերոմի առաջին աշխատանքները բարձր է գնահատել այդ ժամանակվա հարգված և ազդեցիկ արվեստի քննադատ Թեոֆիլ Գոտյեն, որի հետ ապագայում մտերիմներ են դարձել։ Մասսայական մշակույթի ծագման շրջանում Ժերոմը՝ իր դիմանկարներով, մելոդրամատիկ նկարներով, նաև  դիցաբանական և էրոտիկ թեմաներով, ընդառաջ է գնացել բուրժուական Ֆրանսիայի նոր ձևավորվող հասարակության և սալոնային արիստոկրատիայի ճաշակին։ Նկարել է նապոլեոնական արշավների և արաբական շուկաների թեմաներով նկարներ։ Գտնվելով իր փառքի գագաթնակետին Ժերոմը ֆրանսիայի կայսերական ընտանիքի մշտական հյուրն է եղել։ Զբաղեցրել է Գեղեցիկ արվեստների դպրոցի պրոֆեսորի պաշտոնը։ նրա ստուդիան եղել է նկարիչների, դերասանների և գրողների հանդիպման վայր։ Մի միջավայր, որտեղ նա լեգենդար և հարգելի վարպետ էր՝ հայտնի իր սրամտություններով, կարգապահության հանդեպ քամհարական վերաբերմունքով, բայց և այնպես ուսուցման խիստ կանոնակարգի կողմանկից էր և հայտնի էր իմպրեսիոնիզմի հանդեպ իր թշնամանքով։

## Գրականություն

* 
* 
* 
* 

## Ծանոթագրություններ

## Արտաքին հղումներ
* 

Կատեգորիա:1896 նկարներ
Կատեգորիա:Այլաբանություն
Կատեգորիա:Ժան Լեոն Ժերոմի նկարներ
Կատեգորիա:Մերկ կանանց պատկերով նկարներ
Վաչե Ռոստոմյան

**Վաչե Անդրանիկի Ռոստոմյան** (), ազատամարտիկ, երկրաբան, ուսուցիչ, ՀՅԴ անդամ)։

## Կենսագրություն
մինի|Վաչե Ռոստոմյանի շիրիմը
մինի|Վաչե Ռոստոմյանի կիսանդրին
Վաչե Ռոստոմյանը ծնվել է 1961 թվականի ապրիլի 30-ին Արմավիրի մարզի Գրիբոյեդով գյուղում՝ հողագործի ընտանիքում։ Նախնիները եկել են Արևմտյան Հայաստանի Կարս քաղաքից։ Հայրը՝ Անդրանիկ Բագրատի Ռոստոմյան, մայրը՝ Հասմիկ (Օֆելյա) Նարիմանի Ռոստոմյան։ Ընտանիքը ունեցել է 4 զավակ (3 տղա, 1 դուստր), որոնցից Վաչեն միջնեկն էր։ Նախնական կրթությունը ստացել է տեղի դպրոցում։ Յոթ տարի սովորել է գյուղում, այնուհետև ընդունվել է Ա.Շահինյանի անվ. ֆիզմաթ դպրոց։ Ավարտելուց հետո էքստեռն քննությամբ ընդունվել է ԵՊՀ-ի երկրաբանական ֆակուլտետ։ Ուսումն ավարտելուց հետո գործուղվել է Կապան 5 տարի ժամկետով՝ տեղանքը ուսումնասիրելու համար։ 1991 թվականի սեպտեմբերից աշխատել է գյուղի դպրոցում՝ որպես աշխարհագրության ուսուցիչ, սակայն այն հետապնդում էր մեկ այլ նպատակ, նա ցանկանում էր տեղում ձևավորել խմբեր, որոնք կմեկնեին Արցախ։ 4 ամսվա ընթացքում ձևավորում է 2 խումբ՝ «Մրրիկ» և «Կայծակ» անուններով՝ յուրաքանչյուրում 11 անդամ։

Դեռևս երիտասարդ հասակից իր հարազատների վրեժը սրտում մոռանալ չէր տալիս։ 1988 թվականին արցախյան շարժման պատճառով Կապանից վերադարձել է Երևան՝ Արցախ մեկնելու նպատակով։ Աշխատել է Երևաննախագիծ ինստիտուտում, որպես քարտեզագիր։ Եղել է Սիմոն Աչիկգյոզյանի ուսանողը։

1988 թվականից անդամագրվում է Արցախ մեկնող խմբին։ Այդ շրջանում մի քանի անգամ մեկնում է Շահումյանի շրջանի Գյուլիստան գյուղ, մասնակցում է տեղի մարտերին։ Մասնակցություն Է ունեցել Շուշիի առանձնակի գումարտակի մարտերին։ Եղել է Էջմիածնի ջոկատի պատասխանատուներից մեկը։ 1990 թվականին ընտրվում է Էջմիածնի Ռուբեն Տեր–Մինասյան ՀՅԴ նոր ձևավորվող կոմիտեի անդամ՝ 11 ընկերներից կազմված։ Նրա մահվանից հետո կոմիտեն վերանվանվել է Վաչե Ռոստոմյան։ 1988 թվականից մեկնել է Արցախի Գյուլիստան գյուղ որպես լրագրող և ստացել տեղի ժամանակավոր քաղաքացիություն։ 
ձախից|մինի|Աջից՝ Վաչե Ռոստոմյան, ձախից՝ Սամվել Խոստեղյան, ներքևում՝ Պավլիկ Մանուկյան

Զոհվել է 1991 թվականի դեկտեմբերի 16-ին։ Վերջին մարտը մղել է Ստեփանակերտի մոտ, Հասանաբադի Մալիբեյլու գյուղում, որտեղ էլ զոհվել է։  Թաղված է Գրիբոյեդով գյուղում։  Գրիբոյեդով գյուղի դպրոցը անվանակոչվել է Վաչե Ռոստոմյանի   անվամբ, որտեղ և տեղադրվել է նրա կիսանդրին։

## Պարգևներ
* 1995 թվականին հետմահու, պարգևատրվել ԼՂ-ի Մարտական խաչ» 2-րդ աստիճանի շքանշանով
* 2002 թվականին պարգևատրվել է ՀՀ-ի Արիության մեդալով, թիվ 1 հրաման

## Ծանոթագրություններ

Կատեգորիա:Հայ ազատամարտիկներ
Կատեգորիա:Հայ երկրաբաններ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Արիության մեդալակիրներ
Կատեգորիա:Հայ ուսուցիչներ
Կատեգորիա:ՀՅԴ անդամներ
Գրիգորի Այվազյան

**Գրիգորի Այվազյան**, հայ պատմաբան, ադրբեջանագետ, հասարակական գործիչ, Ադրբեջանահայերի ասամբլեայի նախագահ։

## Կենսագրություն
Ծնվել է Բաքվում, Ադրբեջանական ԽՍՀ։ Ավարտել է Ադրբեջանի պետական մանկավարժական համալսարանը, ապա՝ Երևանի պետական համալսարանի պատմության ֆակուլտետը։ 1988 թվականից Ադրբեջանահայերի ասամբլեայի նախագահն է։ Պատմական գիտությունների թեկնածու է։

### Աշխատանքային գործունեություն
2010-2013 թվականներին աշխատել է Երևանի պետական համալսարանում որպես դասախոս։ Այժմ հնագիտության և ազգագրության ինստիտուտի գիտաշխատող է։

### Մասնակցությունը Ադրբեջանում ընտրություններին
Համաձայն Այվազյանի, նախկին Ադրբեջանական ԽՍՀ տարածքից ծագող հայերի և իրենց սերունդների թիվը հասնում է երեք միլիոնի, որոնցից միայն մեկ միլիոնը 1988-1994 թվականներին Ադրբեջանական Հանրապետությունը լքած հայեր են։ 2010 թվականին Այվազյանը առաջադրվել է Ադրբեջանի Միլլի մեջլիսի պատգամավորի թեկնածու, ուղարկելով իր թեկնածության գրանցման մասին դիմումը՝ փոստով և համացանցով, ուղարկվել է Ադրբեջանի Կենտրոնական ընտրական հանձնաժողով, ինչպես նաև Ադրբեջանի նախագահի աշխատակազմ և Ադրբեջանի արտաքին գործերի նախարար Էլմար Մամեդիարովին։

2013 թվականին Ադրբեջանի նախագահական ընտրություններում առաջադրվել է որպես Նախագահի թեկնածու։ Հեղինակ է մի շարք գիտական հոդվածների

## Տես նաև
* Ադրբեջանահայերի ասամբլեա

## Ծանոթագրություններ

Կատեգորիա:Ադրբեջանի պետական մանկավարժական համալսարանի շրջանավարտներ
Կատեգորիա:ԵՊՀ դասախոսներ
Կատեգորիա:ԵՊՀ պատմության ֆակուլտետի շրջանավարտներ
Կատեգորիա:Հայ ադրբեջանագետներ
Կատեգորիա:Հայ հասարակական գործիչներ
Կատեգորիա:Հայ պատմաբաններ
Կատեգորիա:Պատմական գիտությունների թեկնածուներ
Իրանի սահմանադրություն

**[[Իրան]]ի [[Իսլամական հանրապետություն|Իսլամական Հանրապետության]] [[Սահմանադրություն]]ն** ուժի մեջ է մտել 1979 թվականի դեկտեմբերի 3-ին՝ սահմանադրական հանրաքվեին մասնակցածների 99,5 % քվեներն ստանալուց հետո։ 1989 թվականին հուլիսի 28-ին Սահմանադրության մեջ լուրջ փոփոխություններ արվեցին։

## Պրեամբուլա
Սահմանադրության նախաբանում՝ պրեամբուլայում, նկարագրվում է Իրանի ուղին՝ դեպի իսլամական հեղափոխություն։ Սահմանադրության մեջ նաև հաստատված է, որ «Սահմանադրությունը պայմաններ է ստեղծում երկրում ու նրա սահմաններից դուրս հեղափախությունը շարունակելու համար և իսլամական այլ պետությունների և ազգային շարժումների հետ հարաբերությունները զարգացնելու ճանապարհով փորձում է ստեղծել իսլամական միացյալ, համաշխարհային գերտերություն»։

## Բովանդակություն
* **Գլուխ I** - Հիմնական սկզբունքներ
* **Գլուխ II** - Լեզուն, այբուբենը, պատմությունը և պետության պետական դրոշը
* **Գլուխ III** - Ժողովրդի իրավունքները
* **Գլուխ IV** - Տնտեսություն և ֆինանսներ
* **Գլուխ V** - Ժողովրդի ինքնքվարությունը և դրա վրա հիմնված իշխանության մարմինները
* **Գլուխ VI** - Օրենսդիր իշխանություն
* **Գլուխ VII** - Խորհուրդներ
* **Գլուխ VIII** - Պետության առաջնորդ և պետությունը կառավարելու խորհուրդը
* **Գլուխ IX** - Գործադիր իշխանություն
* **Գլուխ X** - Արտաքին քաղաքականություն
* **Գլուխ XI** - Դատական իշխանություն
* **Գլուխ XII** - Հեռուստառադիոհեռարձակում
* **Գլուխ XIII** - Ազգային անվտանգության բարձրագույն խորհուրդ
* **Գլուխ XIV** - Սահմանադրության վերանայում

## Տես նաև
* Իսլամական Հանրապետություն
* Շարիաթ
* Իրանի քաղաքական համակարգ

## Ծանոթագրություններ

## Արտաքին հղումներ
* Constitution of Iran (in Persian) , Ministry of Interior, Iran
* Constitution of Iran, as an unofficial English translation hosted at University of Bern, Switzerland (with good summaries)
* [[Իրանի Իսլամական Հանրապետություն|Իրանի Իսլամական Հանրապետության] Սահմանադրություն]
* An article on the Constitution of the Islamic Republic of Iran from the Encyclopaedia Iranica
* Iran Chamber Society
* [[Իրան]ի իրավաբանական գրադարան] 
* http://www.helplinelaw.com/law/iran/constitution/constitution02.php 
* http://www.ibchamber.org/lawreg/constitution.htm 
* http://www.alaviandassociates.com/documents/constitution.pdf 
* [[Իրան]ի Սահմանադրություն] 
* Nourlaw.com - Database of Iranian laws and regulations - 2017
* Իրանի Իսլամական Հանրապետության Սահմանադրության տեքստը

Կատեգորիա:Իրանի իրավունք
Կատեգորիա:Իրանի կառավարություն
Կատեգորիա:Սահմանադրություններ
Սեյնթ Ջոն (երաժիշտ)

**Քարլոս Սեյնթ Ջոն** (, ), ամերիկացի երգիչ, երգերի հեղինակ, երաժշտական պրոդյուսեր և ռեփեր, ով ավելի հայտնի է պարզապես Սեյնթ Ջոն (գրվում է SAINt JHN)։

## Կարիերա
Ջոնն իր երաժշտական կարիերան սկսել է 2010 թվականին՝ թողարկելով «The St. John Portfolio» մինի ալբոմն ու «In Association» միքսթեյփը։ Որոշ ժամանակ անց նա մեկնեց Լոս Անջելես, որտեղ երգեր էր գրում երգչուհի Ռիհաննայի համար, սակայն դրանցից ոչ մեկը չնտրվեցին նրա թիմի կողմից։ Վերադառնալով Նյու Յորք, նա գրեց «No Interruption» (2012) երգը ռեփեր Հուդի Ալենի համար։ 2014 թվականին նա մի քանի երգ գրեց երգչուհի Կայզայի «Sound of a Woman» ալբոմի համար։ 2016 թվականին Ջոնը գրեց «Crash» և «Rivals» երգերը երգիչ Աշերի համար, որոնք տեղ գտան նրա «Hard II Love» ալբոմում։

2016 թվականին նա կրկին վերադարձավ երգեցողությանը` թողարկելով «1999» սինգլը։ 2018 թվականին թողարկեց իր «Collection One» կոչվող առաջին ալբոմը, որում ընդգրկված են նաև «Some Nights» և «N***a Sh*t (Swoosh)» սինգլները։

## Սկավառակագրություն
;Ստուդիական ալբոմներ
*«Collection One» (2018)

;Մինի ալբոմներ
*«The St. John Portfolio» (2010)

;Միքսթեյփներ
*«In Association» (2010)

## Ծանոթագրություններ

## Արտաքին հղումներ
*Սեյնթ Ջոնի էջը Allmusic կայքում

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Նյու Յորք քաղաքում ծնվածներ
Ադրբեջանի կրոնի պատմության պետական թանգարան

**Ադրբեջանի կրոնի պատմության պետական թանգարան** (),  թանգարան Բաքվում։ Պատկանում է Ադրբեջանի Հանրապետության մշակույթի նախարարությունը։

## Պատմություն
մինի|Թանգարանային կենտրոն, որտեղ գտնվում է թանգարանը
1967 թվականին ԽՍՀՄ Նախարարների խորհրդի որոշման համաձայն, ստեղծվել է որպես աթեիզմի պատմության թանգարան։ 1990 թվականի սեպտեմբերի 17-ին, Նախարարների Կառավարության որոշմամբ, թանգարանը վերանվանվել է Պետական կրոնի պատմության թանգարան։ 1993 թվականի հունիսից թանգարանը ժամանակավորապես տեղադրվել է Թանգարանային կենտրոնում։

## Ցուցահանդես
Կրոնի պատմության թանգարանի գիտական հիմնադրամը բաղկացած է արվեստի գործերից, քանդակներից, գրքերից և ձեռագրերից, լուսանկարներից, թերթերից և ամսագրերից, փաստաթղթերից և այլ առարկաներից, որոնք վերաբերում են բուդդիզմին, հուդայականությանը, քրիստոնեությանը և իսլամին։

;**[[Բուդդայականություն|Բուդդայականության]] ցուցանմուշներ**
Բուդդայի հուշարձան

;**[[Հուդայականություն|Հուդայականության]] ցուցանմուշներ**
Թալմուդի դեպքեր

;**[[Քրիստոնեություն|Քրիստոնեության]] ցուցանմուշներ**
Աստվածաշնչի դեպքեր

Կրոնական թեմաներով գրված գեղարվեստական ստեղծագործություններ

;**[[Իսլամ]]ի ցուցանմուշներ**

Ղուրանի ձեռագրերը

Ղուրանի դեպքեր

Ադրբեջանցի արվեստագետներից կողմից կրոնական թեմաներով գրված գեղարվեստական ստեղծագործություններ

Նկարներ

Թերթեր

Ամսագրեր

## Կրոնի պատմության ու կրոնագիտության հարցերի գիտամեթոդական կենտրոն
Կրոնի պատմության պետական թանգարանը հանդիսանում է Ադրբեջանի մշակույթի նախարարության՝ համաադրբեջանյան գիտամեթոդական կենտրոն, որը կրոնի պատմության ու կրոնագիտության գիտամեթոդական հարցերում օգնում է  Ադրբեջանի թանգարաններին, որոնք զբաղվում են կրոնին վերաբերող առարկաների պահպանությամբ և ուսումնասիրությամբ։

## Տես նաև
* Ադրբեջանի բժշկության թանգարան
* Ադրբեջանի պատմության թանգարան (Բաքու)
* Ադրբեջանի արվեստի ազգային թանգարան
* Բաքվի ժամանակակից արվեստի թանգարան
* Ադրբեջանի անկախության թանգարան
* Ադրբեջանի Ազգային կրթական թանգարան

## Ծանոթագրություններ

Կատեգորիա:1990 հիմնադրված թանգարաններ
Կատեգորիա:Ադրբեջանի ազգային թանգարաններ
Կատեգորիա:Բաքվի թանգարաններ
Ադամա Դիակաբի

**Ադամա Դիակաբի** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Հադերսֆիլդ Թաունի կազմում։ Խաղում է հարձակվողի դիրքում։

## Ակումբային կարիերա
### Ռեն
Դիակաբին Կանի ակադեմիայի սան է։ 2015 թվականի նոյեմբերի 8-ին նա միացավ Ռենին։ Իր պրոֆեսիոնալ դեբյուտը նշեց 2016 թվականի օգոստոսի 14-ին՝ փոխարինման մտնելով Նիսի դեմ խաղում։ Իր առաջին գոլը խփեց օգոստոսի 27-ին՝ Մոնպելիեի դեմ խաղում։ Սեպտեմբերի 30-ին Դիակաբին խփեց Գենգանի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ 2017 թվականի մայիսի 20-ին նա դուբլ ձևակերպեց Մոնակոյի դեմ խաղում, սակայն Ռենը պարտվեց 2-3 հաշվով։ Իր առաջին մրցաշրջանում Դիակաբին անցակցրեց 29 հանդիպում՝ դառնալով 5 գոլի հեղինակ։

### Մոնակո
2017 թվականի օգոստոսի 2-ին Դիակաբին 5 տարվա պայմանագիր կնքեց Մոնակոյի հետ։ Իր դեբյուտը ակումբի կազմում նշեց օգոստոսի 13-ին՝ Դիժոնի դեմ խաղում՝ այս խաղում դառնալով գոլային փոխանցման հեղինակ։ Իր առաջին գոլը խփեց օգոստոսի 27-ին՝ Օլիմպիկ Մարսելի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 13-ին՝ Չեմպիոնների Լիգայի ՌԲ Լայպցիգի դեմ խաղում։ 2018 թվականի հունվարի 16-ին Դիակաբին գոլի հեղինակ դարձավ Նիսի դեմ խաղում, իսկ հանդիպումն ավարտվեց 2-2 հաշվով։ Ապրիլի 28-ին նա հեռացվեց խաղադաշտից Ամյենի դեմ խաղում՝ կարմիր քարտ ստանալով հանդիպման ավելացված ժամանակում։ Մոնակոյի կազմում Դիակաբին անցկացրեց 30 հանդիպում՝ դառնալով 3 գոլի և 3 գոլային փոխանցման հեղինակ։

### Հադերսֆիլդ Թաուն
2018 թվականի հուլիսի 20-ին Դիակաբին 3 տարվա պայմանագիր կնքեց Հադերսֆիլդ Թաունի հետ։ Իր դեբյուտը նշեց օգոստոսի 11-ին՝ փոխարինման մտնելով Չելսիի դեմ խաղում։

## Միջազգային կարիերա
Դիակաբին իրավասու է ներկայացնել Ֆրանսիան և Սենեգալը միջազգային ասպարեզում։ Իր դեբյուտը Ֆրանսիայի մինչև 21 տարեկանների երիտասարդական հավաքականում նշեց 2017 թվականի հունիսի 5-ին՝ Ալբանիայի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 24-ի դրությամբ*

## Ծանոթագրություններ

## Արտաքին հղումներ
* Դիակաբիի պաշտոնական Ինստագրամի էջը
* Դիակաբին transfermarkt-ում
* Դիակաբին soccerbase.com-ում
* Դիակաբին WhoScored.com կայքում
* Դիակաբին Հադերսֆիլդ Թաունի պաշտոնական կայքում 
* Դիակաբին Պրեմիեր Լիգայի պաշտոնական կայքում
* Դիակաբին ՈՒԵՖԱ-ի պաշտոնական կայքում
* Դիակաբին Ֆրանսիայի ֆուտբոլի ֆեդերացիայի կայքում 

Կատեգորիա:Ամիենի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆրանսիացի ֆուտբոլիստներ
Սանտա Դոմինգո դե լոս Տսաչիլաս (պրովինցիա)

մինի|աջից|Սանտո Դոմինգո
**Սանտա Դոմինգո դե լոս Տսաչիլաս** (), պրովինցիա Էկվադորի Հանրապետությունում։ Ստեղծվել է 2007 թվականի հոկտեմբերին` նախկին Պիչինչա պրովինցիայի տարածքից։

## Նկարագրություն
Պրովինցիայի անունը ծագել է Տսաչիլա տեղական էթնիկ խմբի անունից։ Հայտնի է նաև Կոլորադոս անունով, որովհետև տղամարդիկ իրենց մազերը ներկում էին եղրևանուց պատրաստված մածուկով։

Պրովինցիայի կենտրոնը Սանտո Դոմինգոն է։ 2008 թվականին բնակչությունը կազմել է 500000 մարդ։ Բնակչության թվով այն Կոլումբիայի երրորդ ամենամեծ քաղաքն է՝ Գուայակիլ և Կիտո քաղաքներից հետո։ Պրովինցիայի բնակչության աճը պայմանավորված է տեղի ակտիվ առևտրով։ Այստեղ է գտնվում երկրի գյուղատնտեսական կենդանիների ամենամեծ շուկան։ Այն ունի 3523 քառ․ կմ տարածք ու գտնվում է 165 մետր բարձրության վրա։ Սանտո Դոմինգոն հյուսիսից և արևելքից սահմանակից է Պիչինչային, հյուսիս-արևմուտքից՝ Էսմերալդասին, արևմուտքից`Մանաբին, հարավից` Լոս Ռիոն, իսկ հարավ-արևելքից՝ Կոտոպախին։ Կիտոն գտնվում է 133 կմ դեպի արևմուտք։ Սովորաբար ջերմաստիճանն ամռանը տատանվում է 21-33&nbsp;°C-ի շրջանակներում։ Ձմռանը ջերմաստիճանը տատանվում է 23-32&nbsp;°C-ի շրջանակներում և երբեմն կարող է հասնել 36&nbsp;°C-ի։ Միջին ջերմաստիճանը 25․5&nbsp;°C է։

Այս պրովինցիան համարվում է արևմտյան լեռների տարածքի մի մաս։ Այն պատմականորեն հայտնի է որպես Յումբո պրովինցիա ու Համինգթոն մայրաքաղաք։ Տեղակայված է Լատինական Ամերիկայի խոնավ արևադարձերում։ Կանտոնը հիմնվել է 1967 թվականի հուլիսի 3-ին։ 2006 թվականի նոյեմբերի 26-ին անցկացվել է խորհրդակցություն Կենտրոնական կառավարության և հետազոտողների հետ՝ որոշելու պրովինցիայի կարգավիճակի հարցը։ Գավառի կարգավիճակ է ստացել 2007 թվականի նոյեմբերի 6-ին։ Էսմերալդաս պրովինցիան ունի կոնֆլիկտ Լա Կոնկորդիա կանտոնի հետ։

Այն բաղկացած է մեկ կանտոնից։ Քաղաքատիպ համայնքներ են Սանտո Դոմինգոն, Չիգուիլպեն, Ռիո Վերդեն, Բոմբոլին, Զարակայը, Աբրահամ Կալազակոն ու Ռիո Տոաչին։ Գյուղատիպ համայնքներն են Ալուրիկին, Լուզ դե Ամերիկան, Պուերտո Լիմոնը, Սան Խասինտո դել Բուան, Վալլե Հերմոսոն, Էլ Էսֆուերզոն և Սանտա Մարիա դել Տոաչին։ Այլատիպ ավաններ են Լաս Մերսեդեսը, Խուլիո Մորենոն ու Նոր Իսրայելը։

## Քաղաքական բաժանում
Ի տարբերություն Էկվադորի մյուս պրովինցիաների, Սանտա Դոմինգո դե լոս Տսաչիլասն ունի երկու կանտոն՝ Լա Կոնկորդիան և Սանտո Դոմինգոն, որն իր անունը ստացել է համանուն քաղաքի անունից։ Վերջինս, նաև գավառի մայրաքաղաքն է։

## Պատկերասրահ

Santo Domingo, Ecuador.jpg
Canyon de Toachi - Vale Zumbahua - Equador - panoramio (2).jpg
Canyon de Toachi - Vale Zumbahua - Equador - panoramio (6).jpg
Canyon de Toachi - Vale Zumbahua - Equador - panoramio (4).jpg


## Տես նաև
* Էկվադորի վարչական բաժանում

## Ծանոթագրություններ

Կատեգորիա:Էկվադորի նահանգներ
Խուանպի Անյոր

**Խուան Պաբլո Անյոր Ակոստա** (, ավելի հայտնի է որպես **Խուանպի** (), ), վենեսուելացի ֆուտբոլիստ, «Մալագա» ակումբի և Վենեսուելայի հավաքականի կիսապաշտպան։

Անորի հայրը նույնպես պրոֆեսիոնալ ֆուտբոլիստ է, իսկ մեծ եղբայրը՝ Բերնարդոն, խաղում է MLS-ի «Կոլամբուս Կրյու» ակումբում։

## Ակումբային կարիերա
Անորն «Մալագա» ֆուտբոլային ակումբի ակադեմիայի սան է, ուր նա տեղափոխվել է «Կարակաս» ակումբից թիմ սելեցիոներական ծառայության շնորհիվ։ 2014 թվականի ամռանը ֆուտբոլիստների հերթական զանգվածային հեռանալուց հետո, որը կապված էր թիմի ղեկավար Խուանպիի քաղաքականության հետ, ընդգրկվել է մրցաշրջանի հայտացուցակում։ Օգոստոսի 30-ին՝ «Վալենսիա» ակումբի դեմ խաղի ժամանակ նա կատարել է իր նորամուտը Լա Լիգայում՝ հանդիպման երկրորդ խաղակեսում փոխարինելով Լուիսա Ալբերտոին։

2015 թվականի հունվարի 6-ին՝ Իսպանիայի գավաթի խաղարկության շրջանակներում կայացած «Լևանտե» ակումբի դեմ խաղի ժամանակ նա խփել է իր առաջին գոլը «Մալագա» ակումբի կազմում։ 2016 թվականի հունվարի 23-ին՝ «Բարսելոնա» ակումբի դեմ խաղի ժամանակ նա խփել է իր առաջին գոլը առաջնությունում, ինչպես նաև աչքի է ընկել առաջնության երրորդ տուրի՝ «Էյբար» և «Խետաֆե» ակումբների դեմ խաղերում։

## Միջազգային կարիերա
2011 թվականին Խուանպին մասնակցել է Էկվադորում կայացած Հարավային Ամերիկայի պատանեկան առաջնությանը։ Մրցաշարում նա մասնակցել է Բրազիլիայի, Չիլիի և Պարագվայի պատանեկան հավաքականների դեմ խաղերին։

2013 թվականին նա Վենեսուելայի պատանեկան հավաքականի կազմում մասնակցել է Արգենտինայում կայացած Հարավային Ամերիկայի երիտասարդական առաջնությանը։ Մրցաշարի ընթացքում նա մասնակցել է Ուրուգվայի և Բրազիլիայի երիտասարդական հավաքականների դեմ խաղերին։ Ուրուգվայի երիտասարդական հավաքականի դեմ խաղի ժամանակ նա դարձել է գոլի հեղինակ։ Նույն թվականի հունվարի վերջին Անորը հրավիրվել է Վենեսուելայի հավաքական, բայց այդպես էլ խաղադաշտ դուրս չի եկել։

2014 թվականի նոյեմբերի 14-ին՝ Չիլիի հավաքականի դեմ խաղի ժամանակ Խուանպին կատարել է իր նորամուտը Վենեսուելայի հավաքականի կազմում՝ հանդիպման երկրորդ խաղակեսում փոխարինելով Ֆրանկո Ֆելտշերին։

2016 թվականին Անորը մասնակցել է ԱՄՆ-ում կայացած Ամերիկայի գավաթի խաղարկությանը։ Մրցաշարում նա մասնակցել է Արգենտինայի հավաքականի դեմ խաղին։

Սեպտեմբերի 6-ին՝ 2018 թվականի աշխարհի առաջնության ընտրական փուլի շրջանակներում կայացած Արգենտինայի հավաքականի դեմ խաղում Խուանպին խփել է իր առաջին գոլը ազգային հավաքականի կազմում։

### Գոլերը Վենեսուելայի հավաքականի կազմում

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Málaga official profile

Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Վենեսուելական ֆուտբոլային ակումբներ
Կատեգորիա:Վենեսուելայի հավաքականի ֆուտբոլիստներ
Կատեգորիա:Վենեսուելացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հուսեյն Ջավիդ

**Հուսեյն Ջավիդ** (, ), ադրբեջանցի բանաստեղծ, գրող և դրամատուրգ; Ադրբեջանական գրականության ռոմանտիզմ ժանրի գլխավոր ներկայացուցիչ Հուսեյն Ջավիդը ազգային ռոմանտիկ բանաստեղծության և ողբերգության ժանրի հիմնադիրն է։

## Կենսագրություն
[մինի|250x320փքս|Հուսեյն Ջավիդի արձանը [Բաքու|Բաքվում: Քանդակագործ. Օմար Էլդարով, 1996]]
Հուսեյն Ջավիդը ծնվել է 1882 թվականին Նախիջևանի Քենգերլիի շրջանի Շահթախտի գյուղում։ Նա ստացել է իր առաջին կրթությունը Նախիջևանի կրոնական դպրոցում։ Նա իր միջնակարգ կրթությունը ստացել է Մ․ Թ․ Սիդկիի «Դպրոց-կրթություն» կոչվող նոր դպրոցում(1894-1898)։ Ավարտել է Ստամբուլի համալսարանի գրականության բաժինը (1909)։ Աշխատել է որպես ուսուցիչ Նախիջևանում, այնուհետև `Գանձակում և Թբիլիսիյում, իսկ 1915 թվականից` Բաքվում։

## Ստեղծագործություններ
Հուսեյն Ջավիդի ստեղծագործությունը տևել է ավելի քան 30-տարի։ Նա հարստացրել է Ադրբեջանական գրականությունը և ժանրով,  և իմաստությամբ։ Նրա «Անա (Նայր)», «Շեյխ Սանան» և «Իբլիս» ստեղծագործություններով Ադրբեջանական գրականության մեջ դրվել է ողբերգական ժանրի հիմքը։ Դրամատուրգի ստեղծագործությունների մեջ հատուկ տեղ են գրավում «Փեյղամբար», «Թոփալ Թեյմուր», «Քնյազ», «Սայավուշ», «Խայյամ», «Իբլիսին ինթիկամը (Իբլիսի վրեժը)» պիեսները և «Ազեր» պոեման։ Ադրբեջանական ժողովրդին շատ սիրող դրամատուրգը երկար տարիներ խորհրդային կարավարության կողմից իրականացվող բռնադատողական քաղաքականության հետ չի հաշտվել և պայքար է մղել նրանց դեմ։ Նա 1941 թվականին հալածանքի է ենթարկվել, որը իրականացված է Ստալինի ռեժիմի կողմից ու սպանվել է Իրկուտսկի մարզում։ Հեյդար Ալիևի հանձնարարությամբ նրա գերեզմանը տեղափոխվելով Նախիջևան հուղարկավորվել է այնտեղ։

## Ծանոթագրություններ

## Գրականություն
* Ашнин Ф. Д., Алпатов В. М., Насилов Д. М. Репрессированная тюркология. — М.: «Восточная литература» РАН, 2002. — С. 157.
* Джафар М. Гусейн Джавид. — Баку: Элм, 1982.

Կատեգորիա:Ադրբեջանցի բանաստեղծներ
Կատեգորիա:Գրական կեղծանուններով հայտնի հեղինակներ
Կատեգորիա:Անձինք նամականիշերի վրա
Կատեգորիա:20-րդ դարի տղամարդ գրողներ
Պյոտր Դուլսկի

**Պյոտր Մաքսիմիլյանոցիչ Դուլսկի** (), ռուս և խորհրդային արվեստագետ, թանգարանի աշխատող, հրատարակիչ և մանկավարժ։

Համարվում է Կազանյան արվեստագիտության հիմնադիրը։

## Կենսագրություն
Պյոտր Մաքսիմիլյանովիչ Դուլսկին ծնվել է 1879 թվականի մարտի 23-ին Բեսարաբիայի (ներկայում՝ Մոլդովայի կազմում) Օրգեև քաղաքում։ 1889 թվականին ընդունվել է Քիշնևի առաջին գիմնազիան, այնուհետև իր ուսումը շարունակել Օդեսայի նկարչական դպրոցում։ 1911 թվականին վերադարձել է Կազան և մնացած ամբողջ կյանքն անցկացրել այնտեղ։ Նրա աշխատանքի սկզբնական շրջանը գերազանցապես կապված է եղել Կազանի ճարտարապետա-գեղանկարչության պատկերի հետազոտմանը և ճարտարապետության, գեղանակարչության և գրաֆիկայի առավել նշանակալի կոթողների ուսումնասիրմանը։ 1917-1920 թվականներին արվեստագետն ակտիվ մասնակցել է թանգարանների կառուցման, հուշարձանների հաշվառման, գրանցման և պահպանության գործում։ Շատ է զբաղվել ստեղծագործական աշխատանքներով։

1930 թվականից Պյոտր Դուլսկին դասավանդել է Կազանի տարբեր համալսարաններում։ Ակտիվորեն մասնակցել է ԹԻԽՍՀ (Թաթարստանի Ինքնավար Խորհրդային Սոցիալիստական Հանրապետություն) միության ստեղծմանը, 1936-1938  թվականներին եղել նրա առաջին նախագահը։ Դուլսկին մասնակցել է «Կազանի թանգարանների լրաբեր» առաջին ամսագրի և «Казанский библиофил» ամսագրի ստեղծմանը, որի առաջին համարը լույս է տեսել 1921 թվականին։ «Казанский библиофил» ամսագիրը նվիրված է եղել գրքերին և ժամանակակից գրաֆիկային (1921-1923), որը եղել է այդ տիպի ոչ մայրաքաղաքային միակ ամսագիրը։ Լույս է տեսել ընդամենը չորս համար։

Պյոտր Դուլսկին մահացել է 1956 թվականի մարտի 8-ին Կազանում։ Նրա գլխավոր վաստակը, ըստ Կազանի խորհրդային մեծ արվեստագետ Պյոտր Եվգենևիչ Կոռնիլովի, եղել է այն, որ նա «Երիտասարդությանը սովորեցրել է սիրել արվեստը և ծառայել նրան»։

## Ծանոթագրություններ

## Գրականություն
* Дульский П. М., Мексин Я. П. Иллюстрация в детской книге. — Казань, 1925.

## Արտաքին հղումներ
* Персоналии
* — Пахарь на ниве культуры П. М. Дульский

Կատեգորիա:Ռուս արվեստագետներ
Կատեգորիա:Ռուս արվեստաբաններ
Կատեգորիա:Ռուս հրատարակիչներ
Կատեգորիա:Ռուս մանկավարժներ
Կատեգորիա:Արվեստագիտության թեկնածուներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Պատվո շքանշանի ասպետներ (ԽՍՀՄ)
Աղալիք

**Աղալիք**, գյուղ գտնվում է Արևմտյան Հայաստանում, Էրզրումի նահանգի երզնկայի գավառում,  հյուսիս-արևելյան, Երզնկա Ֆ-ից ավելի քան 2000 մետր բարձրության վրա:Քարտեզում Նշված է Կովկասի 5 վերստանոց։

## Ծանոթագրություններ

## Աղբյուրներ
«Հայաստանի & հարակից շրջանների տեղանունների բառարան»
Բեդ Բաննի

**Բենիտո Անտոնիո Մարտինեզ Օկասիո** (), ավելի հայտնի է **Bad Bunny** (Վատ Նապաստակ) անունով, նա ծնվել է 1994 թվականի մարտի 10-ին Պուերտո Ռիկոյում։ Նա մեծացել է Պուերտո Ռիկոյի Վեգա Բախայի Ալմիրանտե Սուր բարիոյում։ Աշխատելով հանրախանութում և սովորելով Արեկիբոյում Պուերտո Ռիկոյի համալսարանում, Բենիտոն  հանրաճանաչություն ձեռք բերեց SoundCloud-ում։ Հարցազրույցի ընթացքում երգիչը հայտարարել է, որ երգում է 2008 թվականից։

## Վաղ կյանքը և կրթությունը
Բենիտո Անտոնիո Մարտինեզ Օկասիոն ծնվել է 1994 թվականի մարտի 10-ին Պուերտո Ռիկոյի Սան Խուանում։ Մարտինեսը ցանկանում էր դառնալ երգիչ, երբ նա հինգ տարեկան էր։

Նա մասնակցեց տեսալսողական հաղորդակցության դասընթացներին Արեկիբոյում Պուերտո Ռիկոյի համալսարանում։

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի կոմպոզիտորներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացի ռեփերներ
Կատեգորիա:Ամերիկացի ռոք երգիչներ
Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Կատեգորիա:Պուերտոռիկացի դերասաններ
Առաջինը (հեռուստասերիալ)

**«Առաջինը»** () դրամա ժանրի վեբ հեռուստասերիալ, որը ստեղծել է Բյու Ուիլիմոնը, իսկ գլխավոր դերակատարներն են Շոն Փենը և Նատաշա ՄակԷլհոնը։ Հեռուստասերիալի կենտրոնում են տիեզերագնացների մի խումբ, ովքեր դառնում են առաջին մարդիկ ովքեր այցելել են Մարս։ Հեռուստասերիալը ցուցադրվելու է ամերիկյան Hulu և բրիտանական Channel 4 հեռուստաալիքով։ Հեռուստասերիալը ԱՄՆ֊ում ցուցադրվելու է 2018 թվականի սեպտեմբերի 14֊ից։

## Նախապատմություն
*«Առաջինը»* հեռուստասերիալի հիմքում ընկած է «առաջին մարդկային առաջադրանքը Մարսում», մինչ կատարվում են միջմոլորակային գաղութացման առաջին քայլերը։ Հեռուստասերիալը միայն տիեզերագնացների մասին չէ,այլ նաև նրանց ընտանիքների և սիրած մարդկանց։

## Դերասանական անձնակազմ
* Շոն Փեն՝ Թոմ Հագերթի
* Նատաշա ՄակԷլհոն՝ Լազ Ինգրամ
* ԼիզաԳեյ Հեմիլթոն՝ Քայլա Փրայս
* Օդեդ Ֆեր՝ Էյթան Հեֆրի
* Ջեյմս Ռենսոն՝ Նիք Ֆլետչեր
* Հանա Ուեր՝ Սադի Հյուիթ
* Աննա Ջեյքոբի֊Հերոն
* Մելիսա Ջորջ՝ Դայան Հագերթի

## Էպիզոդներ

## Արտադրություն
### Զարգացում
2017 թվականի սեպտեմբերին Hulu հեռուստաալիքը հայտարարեց, որ նրանք ցուցադրելու են Westward Productions֊ի *«Առաջինը»* անվանումով հեռուստասերիալը։ Հեռուստասերիալը ստեղծել է Բյու Ուիլիմոն, ով նաև դրա հիմնական սցենարիստներից է։ Ուիլիմոնը և նրա գործընկեր Ջորդան Թափիսը հեռուստասերիալի գործադիր տնօրեններն են։ Հայտարարվել է, որ հեռուստասերիալի բյուջեն կազմում է մոտավորապես 54.6 միլիոն դոլար։ 2018 թվականի հուլիսի 16֊ին հայտարարվեց, որ հեռուստասերիալը ԱՄՆ֊ում հեռարձակվելու է 2018 թվականի սեպտեմբերի 14֊ից, Hulu հեռուստաալիքով։

### Քասթինգ
2017 թվականի սեպտեմբերին հայտարարվեց, եր հեռուստասերիալի գլխավոր դերերում լինելու են Շոն Փենը և Նատաշա ՄակԷլհոնը։ 2017 թվականի հոկտեմբերին հայտարարվեց, որ ԼիզաԳեյ Հեմիլթոնը, Օդեդ Ֆերը, Ջեյմս Ռենսոնը և Հանա Ուեյրը միացել են հեռուստասերիալի դերասանական անձնակազմին։ 2017 թվականի նոյեմբերի 3-ին հայտարարվեց, որ Աննա Ջեյքոբի֊Հերոնը նույնպես նկարահանվելու է հեռուստասերիալում։

### Նկարահանումներ
Հեռուստասերիալի նկարահանումները նախատեսված էր սկսել 2017 թվականի սեպտեմբերի 18֊ին Լուիզիանա նահանգի Նոր Օրլեան քաղաքում։ Նկարահանումները նախատեսված էր ավարտել 85 օրում, սակայն հետագայում հայտարարվեց, որ հեռուստասերիալի նկարահանումները սկսելու են 2018 թվականի մարտի 9֊ին։

## Թողարկում
### Մարկետինգ
2018 թվականի հուլիսի 16֊ին հեռուստասերիալից որոշ կադրերից նկարներ օնլայն հրապարակվեցին։ Հեռուստասերիալի առաջին թրեյլերը թողարկվել է 2018 թվականի հուլիսի 24֊ին։

## Ծանոթագրություններ

## Արտաքին հղումներ
*

Կատեգորիա:2010-ականների ամերիկյան դրամա հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Անգլերեն հեռուստասերիալներ
Էլենա Հայտոն դե Նոլասկո

**Ելենա Ինես Հայտոն դե Նոլասկո** (, ), արգենտինացի իրավաբան, դատավոր, 2004 թվականից` Արգենտինայի արդարադատության գերագույն դատարանի անդամ։

Հայտոնը ծնվել է Լոմաս դե Սամորայում, (Բուենոս Այրես պրովինցիայում)։ Նա Բուենոս Այրեսի համալսարանում 1966 թվականին որակավորվել է որպես իրավաբան, դատախազ և նոտար։ Նրա հետբուհական ուսումը շարունակվել է Հարվարդի իրավունքի դպրոցում և Նևադայի համալսարանում։ 1967 թվականին աշխատել է որպես իրավաբան և 1973 թվականին դարձել է վճարելու անընդունալ պաշտպանյալների պաշտոնական դատապաշտպան։ 1979 թվականին դարձել է դատավոր, 1994 թվականից սկսել է աշխատել ազգային դատարանում։ Քաղաքացիական իրավունքի վերաբերյալ մի քանի գրքերի հեղինակ է։
2004 թվականին Հայտոնը միացել է Գերագույն դատարանին։ Նա առաջին կինն է, որ սկսել է աշխատել երկրի դատարանում, չնայած Կարմեն Արջիբեյի նշանակումն ավելի վաղ էր հաստատվել։ Արգենտնիայի խորհրդարանում նրա ընտրությունն անցել է 51 կողմ և 5 դեմ ձայներով։ 2005 թվականի օգոստոսին նա նշանակվել է դատարանի փոխնախագահ։
Կին դատավորների միջազգային միավորումը պարգևատրել է նրան Մարդու իրավունքների պարգևով, 2010 թվականի մայիսի 18-ին Սեուլում կայացած խորհրդաժողովի ժամանակ։
Հայտոնը և նրա ամուսին Ալբերտո Մարիո Նոլասկոն ունեն երկու որդի։

## Ծանոթագրություններ

Կատեգորիա:Արգենտինացի կին դատավորներ
Կատեգորիա:Հարվարդի իրավունքի դպրոցի շրջանավարտներ
Կատեգորիա:Արգենտինացի իրավաբաններ
Ադիշ Ագարվալա

**Ադիշ Ագարվալա** (, ), իրավաբան, գրող, հասարակական գործիչ, Հարյանա նահանգի ավագ փաստաբան, Փենջաբ նահանգի փաստաբան, ինչպես նաև Հնդկաստանի Գերագույն դատարանի և Դելիի բարձրագույն դատարանի կառավարական ավագ ներկայացուցիչ։

Բացի դրանից դոկտոր Ագարվալան եղել է իրավաբանների միջազգային խորհրդի, Հնդկաստանի իրավաբանների ասոցիացիայի նախագահը, Հնդկաստնի իրավաբանների խորհրդի անդամ, Հնդկաստանի իրավաբանական տեղեկատվութան ինստիտուտի ղեկավարը և ավագ իրավաբանների ասոցացիայի գլխավոր քարտուղարը։

Տարբեր ժամանակներում նա եղել է Հնդկաստանի Բանգալոր քաղաքի իրավաբանական ֆակուլտետի գիտական խորհրդի և Պանտայի ազգային իրավբանական համալսարանի գիտական խորհրդի անդամ, Հնդկաստանի Գերագույն դատարանի փաստաբանների ասոցիացիայի փոխնախագահը և Դելիի փաստաբանների խորհրդի նախագահի տեղակալ։

Ադիշ Ագարվալան սովորել է Հարյան նահանգի Ռոտակ քաղաքի Բաիշսկի քալեջում, որտեղ զբաղեցրել է քաղաքացիական ակտիվ դիրք և ընտրեվել ուսանողական հասարակության նախագահ։

1972 թվականին ընտրվել է Հնդկաստանի խորհրդային ընկերության ազգային խորհրդի նախագահ։ Քոլեջում սովորելու ժամանակ Ագիշը գտնվում էր Հնդկաստանի նախագահի հովանու ներքո և նրա միջնորդությամբ դարձել է ուսանողական ամսագրի խմբագիր։

1982 թվականին Ադիշ Ագարվալան Հնդկաստանի փաստաբանների խորհրդի (Հնդկաստանի օրենքի համաձայն ստեղծված փաստաբանների բարձրագուն մարմին) ամենաերիտասարտ փոխնախագահն էր։

1986 թվականին Ադիշ Ագարվալան նշանակվել է Ռաջիվ Գանդիի կառավարության ավագ խորհրդատու։ Հնդկաստանի կրթական մասի բարեփոխման համար պատասխանատու էր Ադիշ Ագարվալան։ Նրա նպատակն էր է բարձրացնել իրավաբանական կրթության մակարդակը և հիմնել 140 նոր դպրոցներ։

Երկրի ղեկավարության փոխվելուց հետո Ադիշը կրկին ստանձնել է կառավարության ավագ խորհրդականի պաշտոնը։

Նա նույնիսկ եղել է Հնդկաստանի և արտասահմանյան բազմաթիվ իրավաբանական դպրոցների իրավաբանական ֆակուլտետի պրոֆեսոր։

Նրա վերջին գիրքը, Հնդկաստանի Սահմանադրությունը, լույս է տեսել 2008 թվականին։ Գիրքը բարձր է գնահատել նաև Հնդկաստանի ներկայիս վարչապետ Մանմոհան Սինգհը։

Ադգար Ագարվալան ևս երկու հրատարակության հեղինակ է, որի խմբագիրներն են Հնդկաստանի փոխնախագահը, արդարադատության, ֆինանսների նախարարը և այլ բարձրաստիճան պաշտոնյաները։

Հաջորդ երկու «Մայր Թերեզան կենդանի լեգենդ» և «Հնդկաստան` իմ Հնդկաստան» գրքերը հրատարակվել են 2011 թվականին։

Իրավագիտության դոկտոր Ադիշ Ագարվալան բազմաթիվ անգամներ ճանապարհորդել։ Նա այցելել է ավելի քան 120 երկիր, որտեղ միջազգային կոնֆերանսների և սեմինարների ժամանակ ներկայացրել է Հնդկաստանի մասին, ինչպես նաև այդ ժամանակ հանդիսացել է Հնդկաստանի կառավարության ներկյացուցիչ։ Նա  հնարավորություն ունեցավ այցելել Սպիտակ տուն, և նախաճաշել Ջորջ Բուշի, Ջորջ Բուշ փոքրի և երկու անգամ էլ Բիլ Քլինթոնի հետ։ Ագարվալան մասնակցել է տարբեր երկրներում իրականացվող ավելի քան 5000 պաշտոնական միջոցառումների։ Իր մասին հրատարակել է տասնյակ հոդվածներ և նկարահանել տեսանյութեր։

## Ծանոթագրություններ

## Արտաքին հղումներ
* Dr. Adish C. Aggarwala
* International Council of Jurists
* All India Bar Association
* Indian Council Of Jurists

Կատեգորիա:Փաստաբաններ
Կատեգորիա:Հնդկաստանի փաստաբաններ
Կատեգորիա:Հնդիկ հասարակական գործիչներ
Կատեգորիա:Հնդիկ գրողներ
Մեհմեթ Քուրթուլուշ

**Մեհմեթ Քուրթուլուշ** (, ), ծագումով թուրք գերմանացի դերասան։ Առավել հայտնի է գերմանացի ռեժիսոր Ֆաթիհ Աքընի հետ աշխատանքով։

## Կենսագրություն
Մեհմեթ Քուրթուլուշը ծնվել է Ուշաքում, Թուրքիա։ 18 ամսականում տեղափոխվել է Գերմանիա, որտեղ մեծացել է իր եղբոր՝ Թեքին Քուրթուլուշի հետ Ստորին Սաքսոնիա նահանգի Զալցգիթեր քաղաքում։

Մի քանի հեռուստատեսային շոուների սերիաներում կատարել է երկրորդական դերեր և շարունակել աշխատել թատրոնում, մինչև իր դեբյուտը մեծ էկրանին, որտեղ մարմնավորել է երիտասարդ թուրք տղա Գաբրիելի դերը Ֆաթիհ Աքընի «*Կարճ և անցավ» * (Kurz und schmerzlos) ֆիլմում։ Այս բեկումից հետո նա հայտնվել է Ռոնալդ Սուսո Ռիխերդի «*Թունելը»* հաջողված հեռուստատեսային մինի֊սերիալում, որտեղ խաղացել է Հեինո Ֆրենչի և Նիքոլեթ Կրեբիթզի հետ։ Ռեժիսոր Դորիս Դոորիին ընտրել է նրան իր «*Մերկ»* սիրային կատակերգության համար։ Քուրթուլուշը վերադառնում է աշխատելու հեռուստատեսությում՝ «*Սերը Սայգոնում»* (Eine Liebe in Saigon) սիրային ֆիլմում՝ խաղալով լյուքսեմբուրգցի դերասանուհի Դեզիրե Նոզբուշի հետ (որն իր նշանածն էր)։

Քուրթուլուշը կատարել է գլխավոր խուզարկուի դեր գերմանական «*Հանցագործության վայր» (Tatort)* հեռուստասերիալի 6 սերիաներում։ Դրանից հետո հայտարարել է, որ պետք է աշխատի միջազգային նախագծերում։ 2014 թվականին Սեմյուել Լ. Ջեքսոնի և Ռեյ Սթիվենսոնի հետ նկարահանվել է բրիտանաֆիննական Մեծ խաղ ֆիլմում։

## Ֆիլմագրություն
### Հեռուստատեսություն
* 1993 – *Ազնվականը և իր մարդասպանը*
* 1995 – *SK երեխաները*
* 1995 – *Հարավի աստղերը*
* 1996 – *Կրկնակի ծառայություն*
* 2004 – *Սերը Սայգոնում*
* 2007–2012 – *Հանցագործության վայր*
* 2016 – *[[Հոյակապ Դար։ Քյոսեմ սուլթան]]

=== Կինո ===
* 1996 –  *Թրքացած*
* 1998 – *Կարճ և անցավ * (*Kurz und schmerzlos*)
* 2000 – *Հուլիսին*
* 2001 – *Սիրտ*
* 2001 - *Թունելը*
* 2002 – *Մերկ*
* 2004 – *Անձայն*
* 2004 – *Պատին ընդառաջ* (*Gegen die Wand*)
* 2010 - *Վաշա*
* 2010 - *Տրանսվեր*
* 2014 – *Մեծ խաղ*
* 2014 – *Մեղր գլխի մեջ*

== Մրցանակներ ==
* [[Լոքարնոյի միջազգային կինոփառատոն]] 1998 թվական՝ «Լավագույն Դերասան» մրցանակ *Short Sharp Shock* ֆիլմում կատարած դերի համար։
* Grimme-Preis մրցանակ 2001 թվական՝ *Short Sharp Shock* ֆիլմում կատարած դերի համար։
* Grimme-Preis մրցանակ 2009 թվական՝ *Tatort – Auf der Sonnenseite'' սերիալում կատարած դերի համար։

## Ծանոթագրություններ

## Արտաքին հղումներ
* 
* 
* Մեհմեթ Քուրթուլուշ֊ի մասին գրականություն Գերմանական ազգային գրադարանի գրացուցակում

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրքական ծագմամբ գերմանացիներ
Ջեսիկա Նաիգա

**Ջեսիկա Նաիգա Այեբազիբվե** (, նաև **Նաիգա Այեբազիբվե**, ), ուգանդացի իրավաբան։ Ուգանդայի բարձրագույն դատարանի դատավոր է նշանակվել 2014 թվականից։

## Կենսագրություն
Ջեսիկա Նաիգան ծնվել է Ուգանդայում։ Նախնական և միջնակարգ կրթություն ստացել է տեղական դպրոցներում։ Իրավագիտության բակալավրի աստիճան է ստացել Մակերերեի համալսարանից, իրավական գործառնության դիպլոմ է ստացել Կամպալայի Օրենքի մշակման կենտրոնից։ Եղել է Uganda Bar-ի անդամ։

Նախքան Բարձրագույն դատարանում նշանակվելը, 2007-2014 թվականներին Ուգանդայի ազգային շրջակա միջավայրի կառավարման մարմիններում եղել է իրավական պաշտոնյա։

Իրավական կարիերան սկսել է 1992 թվականին *Bazire D’bango and Company Advocates*-ում եղել է իրավական օգնական։ Այնուհետև աշխատանքի է անցնել Ուգանդայի եկամուտների մարմնում, որտեղ աշխատել է շուրջ 10 տարի։

Բարձրագույն դատարանի կազմում նշանակվել է դատարանների ընտանեկան բաժնում։

## Անձնական կյանք
Ջեսիկա Նաիգա Այեբազիբվեն ունեցել է երեք երեխա։

## Ծանոթագրություններ

## Արտաքին հղումներ
* Justice Jessica Naiga Dies at Her Home As of 25 June 2018.

Կատեգորիա:Ուգանդացի իրավաբաններ
Կատեգորիա:Մակերերեի համալսարանի շրջանավարտներ
Լան (գետ)

**Լան** (), գետ Բելառուսում։ Հոսում է Բրեստ և Մինսկ մարզերի տարածքով։ Պրիպյատ գետի վտակն է։ Գետի երկարությունը 161 կմ է, ջրավազանի մակերեսը կազմում է 2190 կմ², տարեկան ջրի միջին ծախսը 11․3 մ³/վրկ։

Գետի ակունքը գտնվում է Գարբունի գյուղի մոտակայքում Կրապիլյայի լեռնաշղթայում, միջին և ստորին հատվածն անցնում է Պրիպյատի անտառուտով։ Գետը գրեթե ողջ երկյանքով կոյուղացված է, և կարգավորված է Լոկտիշի ջրամբարով։ Լան գետի լայնությունը վերևի հատվածում 4-8 մ է, ներքևի հատվածում մինչև 20 մ, ջրաղբյուրի լայնությունը 0,6-1 կմ։ Գետի ափերը տորֆապատ են, տեղ-տեղ ավազոտ, կան նաև 1-2 մ բարձրությամբ ավազակույտեր։

Գետի հովիտը (լայնությունը 1-1․5 կմ) ծածկված է խառը անտառներով, մելիորացված է ջրանցքների ցանցով։ Հիմնական վտակներն են աջից՝ Բաբկան, Նաչան, Լյուտան, իսկ ձախից՝ Ցեպրան և Բոլվանկան։

Գետի մոտակայքում է գտնվում Կլեցկ քաղաքը։ Կլեցկում՝ Լան գետի ձախ ափին, կա ճարտարապետական հուշարձան, իսկ Յանովիչի գյուղում՝ 19-20-րդ դարերի դաստակերտ։ Կլեցք քաղաքին կից գետը հոսում է մի շարք գյուղերի միջով, որոնցից են՝ Լանը, Մեծ Բրիխովշինան, Բաբաևիչը, Յանովիչը, Կապլանովիչը, Գրիցևիչը, Մերվինին, Ռուբեժը, Զաոստրովեչյեն, Օստրովչիներցինը, Դրաբովշինան, Նաչը, Լոկտիշին, Չուդինը, Գավրիլչիցին, Սինկևիչը, և Մոկրովոն։

## Ծանոթագրություններ

Կատեգորիա:Բելառուսի գետեր
Քևին Ն'Դորամ

**Քևին Ն'Դորամ** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Մոնակո
Ն'Դորամը Մոնակոյի ակադեմիայի սան է։ Իր պրոֆեսիոնալ դեբյուտը նշեց 2016 թվականի օգոստոսի 20-ին՝ Նանտի դեմ խաղում։ Առաջին հանդիպումը եվրոպական առաջնություններում անցկացրեց դեկտեմբերի 7-ին՝ Չեմպիոնների Լիգայի Բայեր Լևերկուզենի դեմ խաղում։ Իր առաջին գոլը պրոֆեսիոնալ կարիերայում խփեց 2017 թվականի փետրվարի 1-ին՝ Շամբլիի դեմ խաղում։ Իր առաջին մրցաշրջանում Ն'Դորամը դարձավ 1 գոլի և 1 գոլային փոխանցման հեղինակ անցկացրած 8 խաղերում՝ օգնելով Մոնակոյին հաղթել Ֆրանսիայի առաջնությունը։ 2017 թվականի օգոստոսի 17-ին նա երկարաձգեց իր պայմանագիրը ակումբի հետ մինչև 2022 թվականը։

## Միջազգային կարիերա
Ն'Դորամը իրավասու է ներկայացնել Ֆրանսիան և Չադը միջազգային ասպարեզում։ Իր դեբյուտը Ֆրանսիայի Մ21 հավաքականի կազմում նշեց 2017 թվականի հունիսի 5-ին՝ փոխարինման մտնելով Ալբանիայի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 24-ի դրությամբ*

## Նվաճումներ
### Ակումբային

; Մոնակո

* Լիգա 1․ 2016–17

## Ծանոթագրություններ

## Արտաքին հղումներ
* Ն'Դորամի պաշտոնական Ֆեյսբուքի էջը
* Ն'Դորամի պաշտոնական Տվիտերի էջը
* Ն'Դորամը transfermarkt-ում
* Ն'Դորամը soccerbase.com-ում
* Ն'Դորամը WhoScored.com կայքում
* Ն'Դորամը Մոնակոյի պաշտոնական կայքում 
* Ն'Դորամը ՈՒԵՖԱ-ի պաշտոնական կայքում
* Ն'Դորամը Ֆրանսիայի ֆուտբոլի ֆեդերացիայի կայքում

Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Մեցի ֆուտբոլիստներ